เรื่องร้องเรียน (ถนน,คลอง,ร้องเรียน,เสนอแนะ,เสียงรบกวน) วันที่ 2023-09-11 02:29:57 — แขวงบางบอนใต้ เขตบางบอน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035936 

ขอให้แก้ไขปัญหาเสียงดังรบกวนจากการประกอบกิจการทำประตูม้วน บริเวณ ..... ถนนบางบอน 1 แขวงคลองบางพราน เขตบางบอน กรุงเทพมหานคร จุดสังเกตอยู่เยื้องกับโรงเรียนสิบสองวิทยา (ไม่ทราบรายละเอียดของเจ้าของบริษัทฯ) ได้มีการประกอบกิจการเกี่ยวกับการทำประตูม้วน ซึ่งแต่ละวันในช่วงเวลาประมาณ 10.00-16.00 น. จะมีเสียงดังรบกวนจากเครื่องจักร สร้างความเดือดร้อนเป็นอย่างมาก  และล่าสุดวันที่ 11 กรกฎาคม 2566 เวลาประมาณ 17.10 น. จะได้รับผลกระทบเสียงดังรบกวนจากรถจักรยานยนต์ของพนักงาน ซึ่งจุดที่มีการจอดรถจะมีกำแพงอยู่ติดกับบ้านเรือนของผู้ร้องและประชาชนในพื้นที่ ส่งผลทำให้ได้รับความเดือดร้อนเป็นอย่างมาก ประสบปัญหามานานประมาณ 1 เดือน  เบื้องต้นรายงานผลการพิจารณา ครั้งที่ 1 ตามเลขที่รับแจ้ง traffy fondue (ACRW7G) ให้ผู้ร้องทราบว่า กรุงเทพมหานคร โดยสำนักงานเขตบางบอน ฝ่ายสิ่งแวดล้อมและสุขาภิบาล เมื่อวันที่ 13 กรกฎาคม 2566 เวลา 11.00 น. เจ้าหน้าที่ฝ่ายสิ่งแวดล้อมและสุขาภิบาลร่วม ได้ดำเนินการตจวจสอบ บริษัท.... ถนนบางบอน 1 แขวงคลองบางพราน เขตบางบอน กทม. ขณะตรวจสอบพบว่า บริษัทฯดังกล่าว อยู่ระหว่างการถอดพัดลมระบายอากาศออก และติดตั้งแผ่นปิดกั้นเสียงเพิ่มเติม เพื่อป้องกันไม่ให้เสียงจากกาประกอบการออกจากตัวอาคาร ในเบื้องต้นเจ้าพนักงานได้ออกแบบตรวจคำแนะนำของเจ้าพนักงาน (แบบ นส.1) ตาม พรบ.การสาธารณสุข พ.ศ. 2535 ให้ดำเนินการติดตั้งแผ่นกั้นเสียงให้แล้วเสร็จภายใน 7 วัน และประชาสัมพันธ์พร้อมกำชับพนักงานที่ขับรถจักรยานยนต์ไม่ให้มีการเบิ้ลเครื่องภายในบริษัทฯ เพื่อไม่ให้เกิดความเดือดร้อนแก่ผู้พักอาศัยบริเวณใกล้เคียง ทั้งนี้ หากผู้ร้องเรียนได้รับความเดือดร้อนเรื่องกลิ่นควันอยู่เช่นเดิม ขอให้ผู้ร้องแจ้งชื่อพร้อมหมายเลขโทรศัพท์ที่ติดต่อได้ หรือติดต่อที่ฝ่ายสิ่งแวดล้อมและสุขาภิบาล สำนักงานเขตบางบอน ที่ 024503272 และ 0623143636 เพื่อจะได้หาแนวทางในการแก้ไขปัญหาเหตุเดือดร้อนรำคาญต่อไป  และสำนักงานปลัดสำนักนายกรัฐมนตรีได้มีหนังสือ ที่ นร 0105.05/43114 ลงวันที่ 22 สิงหาคม 2566 เพื่อส่งสำเนารายงานผลการพิจารณาของกรุงเทพมหานครและเอกสารที่เกี่ยวข้องให้กับผู้ร้อง  แต่ปัจจุบันวันที่ 9 กันยายน 2566 ผู้ร้องยังคงได้รับผลกระทบเสียงดังรบกวนจากการประกอบกิจการทำประตูม้วนเช่นเดิม ยังไม่มีการตั้งแผ่นปิดกั้นเสียงเพิ่มเติมตามรายงานผล ซึ่งมีกำหนดระยะเวลาในการแก้ไข ตาม พรบ.การสาธารณสุข พ.ศ. 2535 ให้ดำเนินการติดตั้งแผ่นกั้นเสียงให้แล้วเสร็จภายใน 7 วัน จึงส่งผลทำให้ได้รับความเดือดร้อนเป็นอย่างมาก

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata